আবুল হোসেন সবুজ, মাধবপুর থেকে ॥ মাধবপুর উপজেলা সদরে ভেজাল বিরোধী অভিযান পরিচালিত হয়েছে। মঙ্গলবার দুপুরে উপজেলা নির্বাহী কর্মকর্তা ও নির্বাহী ম্যাজিষ্ট্রেট মোহাম্মদ রাশেদুল ইসলামের নেতৃত্বে ভ্রাম্যমান আদালত অভিযান চালায়। অভিযানকালে হোটেল কুটুম বাড়িকে ১০ হাজার, ক্যাফে কুস্তুরিতে রান্নার তেলে ডিমের খোসা তেলাপোকা সহ বিষাক্ত ময়লা থাকায় ২০ হাজার, গ্রাম বাংলাতে পচা ডাল ও নোংরা পরিবেশের জন্য ১৫ হাজার টাকা এবং একটি ফার্মেসীতে মেয়াদোত্তীর্ণ ঔষধ বিক্রি করায় ৫শ টাকা সহ ১৩টি দোকানে ৯০ হাজার টাকা জরিমানা করেন। ভ্রাম্যমান আদালতে অন্যান্যদের মধ্যে উপস্থিত ছিলেন সহকারী কমিশনার (ভূমি) মোঃ আমিনুল ইসলাম, র‌্যাবের শ্রীমঙ্গল থার্ড ইন কমান্ড এএসপি আজিজুল ইসলাম ও থানার উপ-পরিদর্শক মাসুদুজ্জামান প্রমুখ।